Nafarroako Parlamentuko Mahaiak, 2018ko irailaren 10ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Luisa De Simón Caballero andreak aurkeztutako gaurkotasun handiko galdera, jakiteko ea zer egutegi darabilen Gobernuak gogoan Iruñeko espetxeko osasun-laguntzako zerbitzuen eskumena negoziatzeari eta egiaz eskualdatzeari begira.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2018ko irailaren 10ean

Lehendakaria: Ainhoa Aznárez Igarza

GALDERAREN TESTUA

Izquierda-Ezkerrako foru parlamentarien elkarteko Marisa de Simón Caballero andreak, Erregelamenduan ezarritakoaren babesean, gaurkotasun handiko honako galdera hau aurkezten du, Nafarroako Gobernuak heldu den irailaren 13ko Osoko Bilkuran ahoz erantzun dezan:

– Gobernuak zer egutegi darabil gogoan Iruñeko espetxeko osasun-laguntzako zerbitzuen eskumena negoziatzeari eta egiaz eskualdatzeari begira?

Iruñean, 2018ko irailaren 7an

Foru parlamentaria: Marisa De Simón Caballero